Diari Oficial de la Generalitat Valenciana


Sumari del DOGV 4205, del 07-03-2002 (2002/2354)

DECRET 41/2002, de 5 de març, del Govern Valencià, pel qual es regula el procediment d'autorització administrativa i funcionament dels establiments d'òptica de la Comunitat Valenciana.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/03/05/41**

### Versions

 30/03/2020 - Actualitat  01/01/2010 - 29/03/2020  Text inicial: 22/05/2002 - 31/12/2009 

### Dades del document

Número de DOGV
:   4205

Data del DOGV
:   07-03-2002

Secció del DOGV
:   I. DISPOSICIONS GENERALS

Número del document
:   2002/2354


Data del document
:   05-03-2002

Organisme emissor
:   Conselleria de Sanitat

Tipus de document
:   Decret

Correcció d'errades

Anàlisi jurídica

 Descriptors 

:   * servei sanitari
    * procediment administratiu
    * professió paramèdica
    * òptica
    * legislació sanitària
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 30.03.2020 -**

 

**Decret 41/2002, de 5 de març, del Govern Valencià, pel qual es regula el procediment d'autorització administrativa i funcionament dels establiments d'óptica de la Comunitat Valenciana.******[1]****

 

**[(DOGV núm. 4205 de 07.03.2002)](http://www.docv.gva.es/datos/2002/03/07/pdf/2002_2354.pdf)** **Ref. 0982/2002**

 

 

**Article 1. Objecte i àmbit d'aplicació**

2. Les óptiques són establiments sanitaris que tenen la direcció tècnica d'un óptic optometrista titulat universitari, degudament col·legiat, amb titulació oficial del Ministeri d'Educació i Ciència, i que mitjançant les instal·lacions i amb subjecció als requisits personals i materials establits en el present decret, poden fer les activitats que s'enuncien en l'apartat següent.

3. En aquests establiments es poden efectuar les activitats següents:

– Examen i anàlisi visuals mitjançant lents, prismes o entrenaments visuals i optomètrics.

– Millora del rendiment visual per mitjans físics com ara les ajudes óptiques (ulleres graduades, ulleres protectores, ulleres filtrants de les radiacions solars o lumíniques d'origen natural o artificial, ulleres solars, lents de contacte i altres mitjans adequats), entrenament, pràctiques d'optometria, reeducació, prevenció i altres activitats semblants.

– Tallament, muntatge, adaptació, subministrament, venda, verificació o control dels mitjans adequats per a la prevenció, detecció, protecció, compensació i millora de la visió.

– Venda, emmagatzematge i distribució de productes per a neteja i manteniment de les lents de contacte.

– Ajudes en baixa visió.

– Adaptació de prótesis oculars, amb prescripció facultativa.

– Venda al detall de muntures per a lents oftàlmiques.

– Adaptació d'ajudes en baixa visió.

– Aquelles altres activitats per a les quals el títol d'óptic optometrista capacite legalment.

Quan aquestes activitats es duguen a terme en altres establiments sanitaris, s'entendran subjectes a la present normativa i totes les disposicions que l'emparen o despleguen i els titulars n'hauran d'obtenir l'autorització d'obertura i funcionament com a establiment d'óptica.

Amb l'excepció establida quant a la dispensació de productes sanitaris segons la legislació vigent.

 

 

**Article 3. Condicions personals del director tècnic, els seus adjunts o substituts**

1. Els establiments d'óptica hauran de disposar d'un director tècnic óptic optometrista, que ha de trobar-se en possessió de la titulació universitària oficial del Ministeri d'Educació i Ciència.

2. Quan les característiques de l'establiment d'óptica així ho requerisquen pel nombre de pacients o l'horari d'atenció al públic, han de comptar, a més del director tècnic, amb óptics optometristes adjunts o substituts.

3. Tant el director tècnic com els altres óptics optometristes adjunts o substituts han d'estar degudament col·legiats, en condició d'actius, en el Col·legi Nacional d'Òptics Optometristes.

4. Tant el director tècnic com els óptics optometristes adjunts o substituts tindran la consideració de personal sanitari i són responsables de l'aplicació de les Pràctiques Correctes de Funcionament d'Òptiques, cosa que s'ha de definir en la descripció de funcions.

 

 

**Article 4. Funcions del director tècnic**

1. El director tècnic dels establiments d'óptica té encomanades les funcions següents:

a) El director tècnic serà el responsable de totes les activitats i serveis que es facen en l'establiment d'óptica i exercirà les funcions de direcció, vigilància i control, sense detriment de les funcions própies de vigilància i control que, sobre l'activitat de l'establiment que dirigeix, correspon a l'administració sanitària. Només podrà figurar al càrrec d'un establiment d'óptica.

b) Es responsabilitzarà del manteniment, en perfecte estat d'ús, de l'equipament, material, instal·lacions, de les anotacions i custódia del llibre de registre, en qualsevol suport, així com del correcte emmagatzematge i conservació dels productes d'óptica.

c) La seua presència i actuació en l'óptica seran inexcusables quan aquesta estiga oberta al públic, sense perjudici de la col·laboració que li siga prestada pels óptics optometristes adjunts o substituts. Les variacions de director tècnic que es produïsquen en l'óptica seran immediatament comunicades a la Conselleria de Sanitat, perquè en prenga coneixement i ho incorpore a l'expedient de l'establiment.

d) En cas d'absència del director tècnic, podrà exercir les seues funcions un óptic optometrista adjunt o substitut, titulat com aquell i col·legiat en actiu en el Col·legi Nacional d'Òptics Optometristes. En tot cas, serà inexcusable la presència d'un óptic optometrista mentre l'establiment estiga obert al públic.

e) Garantir l'aplicació i el compliment de les Pràctiques Correctes de Funcionament d'Òptiques.

f) Verificar la correcta distribució dels líquids de manteniment i conservació de les lents de contacte i que existisca un pla d'emergència que garantisca l'efectiva aplicació de qualsevol retirada del mercat de productes que es dispensen i utilitzen en l'establiment sanitari.

g) Vigilar i exigir les condicions higièniques i sanitàries de l'establiment i per a la seua conservació.

h) Garantir la legitimitat d'origen dels productes que dispensen i utilitzen, així com el seu adequat emmagatzematge.

2. A més de les responsabilitats civils, penals o de qualsevol altra índole en què poguera incórrer, el director tècnic podrà ser sancionat, amb la instrucció previa del procediment administratiu corresponent.

Les responsabilitats del director tècnic no exclouen, en cap cas, la responsabilitat empresarial.

 

 

**Article 5. Personal auxiliar**

Els establiments d'óptica comptaran amb personal auxiliar suficient per a dur a terme els serveis que preste l'establiment.

 

 

**Article 6. Condicions dels locals**

1. Els establiments d'óptica han de reunir els requisits i complir les obligacions següents:

a) Locals. Han de disposar, almenys, de les dependències següents:

– Zona destinada a l'atenció i despatx al públic.

– Zona destinada a optometria i contactologia, en la qual s'ha de garantir en tot moment l'atenció personalitzada a l'usuari, que ha d'estar aïllada de la resta de les instal·lacions. En les óptiques de nova creació aquesta zona ha de tindre, com a mínim, 2 x 5 metres.

– Zona dedicada a taller i muntatge.

– Zona o mobiliari destinats a l'emmagatzematge i conservació de productes per a l'atenció i manteniment de les lents de contacte i tots els altres productes que puguen utilitzar-se en l'establiment que tinguen condicions especials d'emmagatzematge i conservació.

Les condicions higièniques i sanitàries d'aquests locals seran les necessàries per a prestar una assistència adequada i per a la conservació i l'emmagatzematge adequat dels productes que estiguen legalment autoritzades a dispensar i utilitzar les óptiques.

b) Equipament. Els establiments que facen funcions d'optometria hauran de comptar amb l'equipament mínim següent:

– Caixa de proves o forópter.

– Refractómetre o retinoscopi.

– Prismes.

– Cilindres creuats.

– Optotips.

– Test duocrom.

– Frontofocómetre.

– Oftalmoscopi.

– Ventilet o forn d'arena.

– Banc de taller equipat amb el material necessari per al desenvolupament de les funcions própies.

Els establiments d'óptica que treballen lents de contacte hauran de posseir, a més, l'equipament següent:

– Oftalmómetre o topógraf corneal.

– Làmpada de fenedura.

– Llum de Wood.

– Tests específics.

Els establiments d'óptica que facen ambdues funcions hauran de disposar dels dos equipaments mínims.

2. Aquells establiments d'óptica que es dediquen exclusivament al muntatge quedaran sotmesos al que preveu el present decret i no necessiten de zona d'atenció al públic ni de zona destinada a optometria i contactologia i han de disposar de l'equipament mínim següent:

– Biselladora.

– Centrador.

– Frontofocómetre.

– Ventilet o forn d'arena.

– Banc de taller equipat amb el material necessari per a dur a terme les seues funcions.

3. Aquells establiments d'óptica que es dediquen exclusivament a l'optometria i contactologia, o a una sola d'aquestes activitats, quedaran sotmesos a la present norma i no necessitaran de zona destinada a taller i muntatge.

 

 

**Article 7. Llibre de registre**

Totes les óptiques han de dur i emplenar adequadament el llibre de registre de prescripcions óptiques, exigit en l'apartat segon de l'article 47 del Reial Decret 2.207/1979, de 13 de juliol, segons el model establit pel Col·legi Nacional d'Òptics Optometristes. Aquest llibre de registre pot ser substituït per sistemes de registre informàtic, dels quals es farà mensualment una impressió en paper. Les anotacions en el llibre de registre o els registres informatitzats han de contenir, almenys: data de la prescripció; identificació del pacient; agudesa visual; prescripció optomètrica rebuda i motiu. Aquestes anotacions, actualitzades per mesos vençuts, segellades i firmades pel director tècnic de l'establiment d'óptica, es conservaran i estaran a disposició dels inspectors de la Conselleria de Sanitat, per un període de cinc anys.

 

 

**Article 10. Tramitació i resolució. Competència per a resoldre**

2.El termini per a la resolució dels procediments, objecte de regulació pel present reglament, és de sis mesos, comptats a partir de la data d'entrada de la sol·licitud en la Conselleria de Sanitat. Una vegada transcorregut este termini sense que s'haja dictat i notificat resolució expressa, la sol·licitud s'entendrà desestimada per silenci administratiu.  ****[2]****

 

 

**Article 12. Obligacions generals**

El titular de l'autorització d'establiment d'óptica haurà de complir les obligacions següents:

a) Facilitar en qualsevol moment l'accés als inspectors de sanitat als locals, establiments i equips.

b) Adquirir els productes sanitaris (ulleres correctores, lents oftàlmiques, lents de contacte, prótesis oculars, lents filtrants, líquids per a conservació, neteja i manteniment de lents de contacte i higiene ocular, etc.), així com de qualsevol test específic d'entitats i establiments autoritzats, segons la legislació vigent, observant les formalitats legals.

c) Comunicar a les autoritats sanitàries competents qualsevol fet que coneguen que puga manifestar ús o consum indegut d'ulleres correctores de la visió, lents de contacte i líquids per a la neteja i manteniment o tests específics o desviació a establiments no autoritzats per a vendre'n.

d) Presentar a les autoritats sanitàries competents les informacions sobre el moviment de productes sanitaris que puguen exigir disposicions de fiscalització de productes sanitaris.

e) Disposar d'un pla d'emergència que garantisca l'efectivitat i la diligència en qualsevol retirada del mercat ordenada per les autoritats sanitàries, així com del pla de farmacovigilància.

f) Conservar, almenys durant quatre anys, la documentació en què consten, en forma de factures de compres i vendes a l'engrós, per sistemes informatitzats o de qualsevol altra manera, almenys les dades següents de tota transacció d'entrada:

– Data.

– Denominació del producte.

– Quantitat rebuda o subministrada.

– Nom i adreça del proveïdor o destinatari, segons el cas.

g) Respectar els principis i directrius de les Pràctiques Correctes de Funcionament d'Òptiques.

 

**Article 13. Pràctiques Correctes de Funcionament d'Òptiques**

Aquestes prescripcions asseguren l'adequada adquisició, emmagatzematge, distribució, venda i subministrament d'articles correctors i compensadors de la visió, així com equips de protecció individual, i el correcte funcionament de l'establiment d'óptica i la seua garantia de qualitat. Aquestes pràctiques correctes seran actualitzades periódicament d'acord amb l'estat dels coneixements científics i tècnics, i s'hi afegiran, quan calga, directrius complementàries d'aplicació més particular.

 

 

**Article 14. Publicitat dels establiments d'óptica**

En la publicitat dels establiments d'óptica no podrà fer-se cap referència a la relació o col·laboració, de qualsevol índole, amb metges de qualsevol especialitat.

En tot cas, la publicitat ha de complir el que preveuen l'article 4 del Reial Decret 1.907/1996, de 2 d'agost, sobre publicitat i promoció comercial de productes, activitats o serveis amb pretesa finalitat sanitària, i la resta de legislació sanitària en la matèria. Específicament, queda prohibida qualsevol classe de publicitat o promoció directa o indirecta, massiva o individualitzada, de productes, materials, substàncies, energies o mètodes amb pretesa finalitat sanitària en els casos següents:

a) Que pretenguen una utilitat terapèutica, sense ajustar-se als requisits i exigències previstos en la Llei del Medicament i les disposicions que la despleguen.

b) Que cause alarma social.

c) Que proporcionen seguretats de millora o curació certa.

d) Que utilitzen com a garantia qualsevol classe d'autoritzacions, homologacions o controls d'autoritats sanitàries de qualsevol país que no forme part de la Unió Europea.

e) Que difonguen pràctiques de competència deslleial.

f) Que pretenguen aportar testimonis de professionals sanitaris, de persones famoses o conegudes pel públic o de pacients reals o suposats, com a mitjà d'inducció al consum.

g) I, en general, que atribuïsquen efectes preventius o terapèutics específics que no estiguen abonats per suficients proves tècniques o científiques acreditades.

 

 

**Article 16. Cooperació entre les autoritats sanitàries de la Comunitat Valenciana i el Col·legi Nacional d'Òptics Optometristes**

1. A l'efecte d'inspecció, el Col·legi Nacional d'Òptics Optometristes col·laborarà amb les autoritats sanitàries de la Comunitat Valenciana facilitant la informació necessària a fi de verificar adequadament el compliment d'aquest decret i la resta de normativa sanitària d'aplicació als establiments d'óptica.

2. El Col·legi Nacional d'Òptics Optometristes cooperarà amb les autoritats sanitàries per a l'acció immediata i la coordinació dels establiments d'óptica en la retirada o immobilització dels productes sanitaris que dispensen.

 

 

València, 5 de març de 2002

 

 

El President de la Generalitat Valenciana,

EDUARDO ZAPLANA HERNÁNDEZ-SORO

 

 

El Conseller de Sanitat,

SERAFÍN CASTELLANO GÓMEZ

 

 

---

****[1]****La disposició derogatória única del **[Decret 257/2019, de 13 de desembre, del Consell](https://www.dogv.gva.es/va/eli/es-vc/d/2019/12/13/257/)**, de regulació dels establiments de productes sanitaris a la Comunitat Valenciana (DOGV núm. 8707 de 30.12.2019 - Ref. Base de dades 011338/2019), deroga el Decret 41/2002, excepte els articles 1.2, 1.3, 3, 4, 5, 6, 7, 10.2  paràgraf quart ,12, 13, 14 i 16, que es mantindran en vigor fins al desplegament reglamentari del Decret 257/2019, en la mesura que no contradiguen al que es disposa en aquest.

****[2]****L’apartat 2 de l’article 10 és modificat per l’article 101 de la **[Llei 12/2009, de 23 de desembre](https://www.dogv.gva.es/va/eli/es-vc/l/2009/12/23/12/)**, de Mesures Fiscals, de Gestió Administrativa i Financera, i d'Organització de la Generalitat (DOGV núm. 6175 de 30.12.2009) Ref. Base de dades 014617/2009.


Còpia Permalink ELI